b'\n_START_ARTICLE_\nPykrete\n_START_PARAGRAPH_\nPykrete er et frossent kompositmateriale, der oprindeligt blev fremstillet af ca. 14\xc2\xa0% savsmuld eller anden form for pulp (som papir) og ca. 86\xc2\xa0% is (6 til 1 i forhold til v\xc3\xa6gt). Pykrete har en r\xc3\xa6kke us\xc3\xa6dvanlige egenskaber, bl.a. at det smelter meget langsomt som f\xc3\xb8lge af materialets lave varmeledningsevne samt voldsomt forbedret styrke og sejhed i forhold til is. Disse fysiske egenskaber g\xc3\xb8r materialet sammenligneligt med beton, s\xc3\xa5 l\xc3\xa6nge det holdes frossent. Under Anden verdenskrig foreslog Geoffrey Pyke materialet som kandidat til bygning af et enormt hangarskib til den britiske royale fl\xc3\xa5de._NEWLINE_Pykrete er lidt vanskeligere at fremstille end beton, da det udvider sig i frysningsprocessen. Det kan dog repareres og vedligeholdes med havvand som r\xc3\xa5materiale. Blandingen kan st\xc3\xb8bes i alle former og fryses, og det er slidst\xc3\xa6rkt, s\xc3\xa5 l\xc3\xa6nge det holdes under frysepunktet. Modstandsdygtigheden mod deformitet forbedres ved at s\xc3\xa6nke temperaturen til -15\xc2\xb0 C.'